IN nomine sanctæ  indiuiduæ Trinitatis, Amen. PHILIPPVS Dei gratia Francorum Rex. Notū facimus vniuersis pręsentibus  futuris, quod ad preces  instātiam dilecti nostri Abbatis Clun. villā in Aruernia, quæ vocatur Escuroles, cum vniuersis eius appendiciis ex persecutione hostili vastatam,  destructioni proximam in manu nostra suscepimus, ad protectionem  defensionem incursus malignantium, ad eas cōsuetudines ibi habendas, quas in villa de Monasteriis habemus: saluo tamē iure Gaufridi Monachi, si quod in ea habet,  alieno iure saluo. Hæ autē sunt consuetudines. In hominibus vero ad potestatem S. Petri pertinentibus in villa  extra villam, ad festum S. Germani, habebimus v. solid. vel iiij. vel iij. vel ij.  ad minus xij nūmos,  hoc admensurare, ne grauentur homines, erit super Priorem,  super Præpositum nostrum. De hominibus villæ dantibus v. solid. vel iiij. habebit Præpositus noster pro saluamento xij. denarios,  de aliis, qui minus iiij, siue v. solid. dabunt, habebit vj. denar. De hominibus vero potestatis eiusdem, qui sunt extra villam, quartallum annonæ, medium frumenti,  mediū auenæ. Intra villam dederunt nobis Monachi totius Iustitiæ medietatē, sed claustrum suum Monachis absolute remansit liberum. Noster vero Præpositus,  Monachorum Præpositus inter se per fidem cōfederati, iustitiam ipsam per medium colligent,  alteri sine altero nihil omnino leuare licebit. In omnibus potestatis eiusdē, qui extra villam manserint, nullā iustitiam habebit Prępositus noster, nisi de saluamento. Si censum redditū non fuerit ad terminū,  hoc per legem  cōsuetudinem patriæ, Prępositus accipiet sine parte Prioris. Quod si de eisdē hominib. aliquis forte Priori rebellis fuerit, de quo Prior clamorē ad Prępositum referat, eam iustitiam tunc noster Prępositus cum Priore partietur. Cæterū, definitum fuit,  a nobis concessum, quod homines ad damnū aliquod Ecclesiæ nō suscipiemus manu tenere, sed ratione saluamenti quod habemus. Monachis omnia in nostra potestate salua facere curabimus. Et hoc saluamētum tali lege suscepimus, quod extra manum nostrā mittere nequaquā poterimus: sed ad Coronā regis in perpetuum remanere statuimus. Quod vt firmum  ratū in perpetuum maneat, sigillo nostro muniri pręcepimus, ac Regij nominis charactere iussimus confirmari. Actum Parisiis, anno ab Incar. Domini MCLXXXIX. regni nostri anno decimo. Astantibus in Palatio nostro, quorum nomina supposita sunt,  signa. S. Theobaudi Dapiferi nostri. S. Guidonis Buticularij. S. Matthæi Camerarij. S. Radulphi Constabularij. [Monogramme] Data vacante Cancellaria.